|  |
| --- |
| Vai inú hili ha tāfea |
| Ngaahi fakamatala ki he founga mo e taimi ʻoku malu ai ke inu e vaí hili ha tāfea  |
| Tongan | Lea FakafonuaOFFICIAL |



Hili ha tāfea, ʻe toki fakahoko atu pē ʻe hoʻomou kautaha vaí ʻa e taimi ʻoku malu ai ʻa e vai tepí ki he inú. Mahalo te nau tuku atu ha:

**Faleʻi ʻoua ʻe inu**: Ko hoʻomou vaí ʻoku ʻi ai ha ngaahi kemikale ʻikai ke malu ai pea ʻoku kona pea ko hono inu iá ʻe lava ke fakatupunga haʻo puke.

**Faleʻi ke fakalili ʻa e vaí**: Ko hoʻomou vái ʻoku lava ke ʻi ai ʻa e siemu pea kuo pau kemou fakalili ʻa e vaí kimuʻa ke ngāueʻakí. Ko hono inu ʻa e vai ʻoku ʻikai fakalilí ʻe lava ke ne fakatupunga haʻo puke.

# **Ko e hā ke faí kapau ʻoku ʻikai ke mou lava ʻo inu ʻa e vai tepí**

ʻE ʻikai lava ke mou inu ʻa e vai tepí kapau kuo ʻīsiū atu ʻe hoʻomou kautaha vaí ha ʻFaleʻi ʻoua ʻe inu’.

* ʻOku totonu ke:
* ʻoua ʻe inu ʻa e vai mei he feituʻu ko ia naʻe uesiá
* ʻoua ʻe fakalili, ʻa e vaí ne tānaki ki ai ha kololini (chlorine) pe seniola (bleach) koeʻuhí he ʻe ʻikai ke toe malu ia.
* Ngāueʻaki ʻa e hina vaí ki he inú, teuteu ʻo e meʻatokoní, ngaohi inu, ko e hina huhu ʻa e pēpē, ngaohi ha ʻaisi poloka, fufulu nifo pe inu ʻa e fanga monumanu pusiakí.
* ʻI he ngaahi tuʻunga ʻe niʻihi, ʻe lava ke ke ngāueʻaki ʻa e vai tepí ʻi he falemālōloó, fanofano ho nimá, kaukau (fakapapauʻi ʻoku ʻikai folo ʻa e vaí) mo e fō ʻo e valá. Taʻofi hono ngāueʻaki ʻa e vaí pea fetuʻutaki ki hoʻo toketaá kapau ʻoku ʻasi ha faʻahinga veli ʻi ho kilí pe ko ha toe fakaʻilonga kehe.
* Ko hoʻomou kautaha vaí tenau toki talaatu ʻa e taimi ʻoku malu ke inu ai ʻa e vai tepí.

# **Ko e hā ke faí kapau ʻoku fiemaʻu ke fakalili ʻa e vai tepí**

Kapau ʻoku ʻīsiū atu ʻe hoʻomou kautaha vaí ha ʻFaleʻi ke fakalili ʻa e vaí’ pea ʻoku fiemaʻu ke fakalili hoʻo vai tepí.

* Ko hono fakalili hoʻo vai tepí koeʻuhí ke malu ki hono inú:
* tuʻu ʻa e vaí kae ʻoua kuo lililili pea ke sio ʻoku lahi ʻa e pulopula hake mei he takele ʻo e tikatelé pe kuló ʻo hokohoko pehē atu ʻi ha kiʻi taimi.
* fakamokomoko ʻa e vaí ki muʻa pea ke ngāueʻakí.
* ko e ngaahi tikatele ʻoku ʻotomētiki ʻene maté ʻoku sai ke ngāueʻakí. Ko e ngaahi tikatele ʻoku fetōʻaki ʻene mafaná ʻoku totonu ke seti ke lili ʻaupito ʻa e vaí.
* tauhi ʻa e vai fakalilí ʻi ha ʻutuʻanga vai ʻoku maʻa pea ʻi ai hono tāpuni
* fakamokomoko ʻa e vaí ki muʻa hono ngāueʻakí
* ʻoku totonu ke fai ʻa e tokanga ke ʻoua ʻe hoko ha vela.
* Ko e vai fakalilí ʻoku totonu ke ngāueʻaki ki he inú, teuteu ʻo e meʻatokoní, ngaohi inú, mo e hina huhu ʻa e pēpeé; ngaohi ʻaisi poloka; fufulu nifo mo e inu ʻa e fanga manu pusiakí.
* Ko e vai ʻoku ʻikai fakalilí ʻe lava ke ngāueʻaki ia ki he fanofanó, kaukaú (fakapapauʻi ʻoku ʻikai folo ʻa e vaí), ngāueʻaki ki he toiletí, fufulu peleti mo e fō ʻo e valá mo e ngāueʻaki ki he ngoué mo hono fufulu ʻa e ngaahi feituʻu ʻi tuʻá.
* Ko hoʻomou kautaha vaí te nau talaatu ʻa e taimi ʻoku malu ke inu ai ʻa e vai tepí ʻo ʻikai toe fakalili.

# **Kumi tokoni**

* Fetuʻutaki ki hoʻo kautaha vaí ki ha fakamatala <www.water.vic.gov.au/water-industry-and-customers/know-your-water-corporation>.
* Kapau ʻokú ke hohaʻa naʻá ke ʻosi inu ha vai ʻuli pe fekuki mo ha ngaahi fakaʻilonga-fakalele (gastro), fetuʻutaki ki hoʻo toketaá.

Ke maʻu ʻa e fakamatala ko ení ʻi ha founga ʻatā mo faingofua, ʻīmeili pph.communications@health.vic.gov.au